13/10/2011 | Administración LocalMunicipal
Teo
Aprobación definitiva da modificación da Ordenanza reguladora do prezo público por realización de actividades culturais e deportivas

Elevado a definitivo o acordo adoptado polo Pleno da Corporación municipal en sesión celebrada en data 28 de xullo de 2011, polo que se aprobou inicialmente a modificación da Ordenanza reguladora do prezo público por realización de actividades culturais e deportivas, por non se ter presentado reclamacións dentro do período de exposición pública, procédese á súa publicación de conformidade co establecido no artigo 17, apartados 3 e 4 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais (TRLRFL). Contra este acordo cabe interpor recurso contencioso-administrativo no prazo de dous meses, contados dende o día seguinte ao de publicación do presente anuncio no Boletín Oficial da Provincia, na forma e prazos que establecen as normas reguladoras de dita xurisdicción, de conformidade co artigo 19 do TRLRFL. Teo, 30 de setembro de 2011 O alcalde Martiño Noriega Sánchez Por cada matrícula que se formalice para a asistencia a escolas deportivas, actividades físicas, actividades de lecer, escolas culturais, cursos e obradoiros de organización municipal, 20 €. A Xunta de Goberno Local, a proposta dos departamentos implicados, queda habilitada para decidir a secuenciación temporal das matrículas nas distintas actividades. A solicitude de exencións de prezos públicos deberá facerse por escrito no momento de formalizar a inscrición na actividade, agás cambios que se produzan con posterioridade. No caso de solicitudes posteriores de exencións de prezos públicos que sexan admitidas e tramitadas polo concello e de resolverse favorablemente, a bonificación ou exención terá efectos a partir da data da solicitude de bonificación. Darán dereito a exención total nos prezos públicos:  Casos de emerxencia social acreditados polos servizos sociais do Concello de Teo, mediante informe social, no que se faga constar a dificultade económica de acceso a este servizo.  Unidades familiares cunha renda per cápita igual ou inferior ao 25% do IPREM anual*. (*) IPREM anual: indicador público de renda de efectos múltiples. Terase en conta o IPREM anual do exercicio ao que corresponda a declaración do IRPF.  Cando todos os membros adultos da unidade familiar se atopen en situación de desemprego. Darán dereito a unha bonificación do 50% nos prezos públicos:  Familia numerosa de categoría especial, segundo a súa definición contemplada na Lei 40/2003, do 18 de novembro, de protección ás familias numerosas.  Unidades familiares cunha renda per cápita igual ou inferior ao 50% do IPREM anual. (*) IPREM anual: indicador público de renda de efectos múltiples. Terase en conta o IPREM anual do exercicio ao que corresponda a declaración do IRPF. Darán dereito a unha bonificación do 20% nos prezos públicos:  Familia numerosa de categoría xeral, segundo a súa definición contemplada na Lei 40/2003, do 18 de novembro, de protección ás familias numerosas.  Nenos ou nenas cunha discapacidade recoñecida como mínimo do 33%. As anteriores bonificacións non son acumulables, de xeito que os usuarios/as tan só poderán acollerse a aquela que lles resulta máis beneficiosa. Para a participación nas actividades, os interesados deberán presentar instancia no Rexistro Xeral do Concello. Unha vez elaborada a relación de admitidos, estes deberán facer efectivo o ingreso mediante abono en conta a nome do Concello na entidade financeira correspondente, e deberán presentar xustificante do abono nas dependencias municipais. Cando por causas non imputables o obrigado o pago do prezo, o servizo ou a actividade non se preste ou desenvolva, procederá a devolución do importe correspondente. A obriga de pagar o prezo público nace dende que se inicia a prestación do servizo ou a realización da actividade. As débedas derivadas da falta de pagamento do prezo público poderán ser esixidas pola vía de prema nos termos establecidos no RD 939/2005, RXR. Teo, 30 de setembro de 2011 O alcalde Martiño Noriega Sánchez